151. löggjafarþing 2020–2021.

Þingskjal 170 — 169. mál.

Fyrirspurn

til heilbrigðisráðherra um fjölda sjúkrarýma á Landspítala.

Frá Ingu Sæland.

1.	Hve mörg sjúkrarými eru á Landspítalanum við Hringbraut?

2.	Hve margir hafa dvalið í sjúkrarýmum á Landspítalanum á síðastliðnum tveimur árum vegna þess að ekki er hægt að útskrifa þá sökum plássleysis á öðrum stofnunum og hversu lengi hafa þeir þurft að dvelja þar af þeim sökum?

3.	Eru til mismunandi tegundir sjúkrarýma á Landspítalanum við Hringbraut? Ef svo er, hvaða tegundir sjúkrarýma eru í notkun og hve mörg eru í notkun af hverri tegund?

4.	Hvað er áætlað að rekstur sjúkrarýmis kosti á dag?

5.	Hve mörg verða sjúkrarýmin á nýjum Landspítala við Hringbraut?

6.	Hvernig munu sjúkrarýmin á nýjum Landspítala skiptast í tegundir og hver verður fjöldi hverrar tegundar?

Skriflegt svar óskast.